1.《侍宴咏石榴》隋朝·孔绍安可惜庭中树,移根逐汉臣。只为来时晚,花开不及春。2.《渔家傲·五月榴花妖艳烘》宋朝·欧阳修五月榴花妖艳烘,绿杨带雨垂垂重,五色新丝缠角粽。金盘送,生绡画扇盘双凤。正是浴兰时节动,菖蒲酒美清尊共,叶里黄鹂时一弄。犹瞢忪,等闲惊破纱窗梦。3.《新植海石榴》唐朝·柳宗元弱植不盈尺,远意驻蓬赢。月寒空阶曙,幽梦彩云生。粪壤擢珠树,莓苔插琼英。芳根閟颜色,徂岁为谁荣。4.《题张十一旅舍三咏榴花》唐朝·韩愈 五月榴花照眼明,枝间时见子初成。 可怜此地无车马,颠倒青苔落绛英。5.《青玉案·庭下石榴花乱吐》明朝·文征明庭下石榴花乱吐,满地绿阴亭午。午睡觉来时自语,悠扬魂梦,黯然情绪,蝴蝶过墙去。骎骎娇眼开仍,悄无人至还凝伫。团扇不摇风自举,盈盈翠竹,纤纤白苎,不受些儿暑。6.《石榴》唐朝·李商隐榴枝婀娜榴实繁,榴膜轻明榴子鲜。可羡瑶池碧桃树,碧桃红颊一千年。7.《咏邻女东窗海石榴》唐朝·李白 鲁女东窗下,海榴世所稀。珊瑚映绿水,未足比光辉。清香随风发,落日好鸟归。愿为东南枝,低举拂罗衣。无由一攀折,引领望金扉。8.《山石榴寄元九》唐朝·白居易山石榴,一名山踯躅,一名杜鹃花,杜鹃啼时花扑扑。九江三月杜鹃来,一声催得一枝开。江城上佐闲无事,山下劚得厅前栽。烂熳一阑十八树,根株有数花无数。千房万叶一时新,...9.《庆清朝·榴花》宋朝·王沂孙玉局歌残,金陵句绝,年年负却熏风。西邻窈窕,独怜入户飞红。前度绿阴载酒,枝头色比舞裙同。何须拟,蜡珠作蒂,缃彩成丛。 谁在旧家殿阁?自太真仙去,扫地春空。朱幡...10.《瑞鹧鸪·榴花五月眼边明》宋朝·赵彦端 榴花五月眼边明。角簟流冰午梦清。江上扁舟停画桨,云间一笑濯尘缨。主人杯酒留连意,倦客关河去住情。都付驿亭今日水,伴人东去...11.《中吕·古调石榴花》元朝·关汉卿 闺思颠狂柳絮扑帘飞,绿暗红稀。垂杨影里杜鹃啼,一弄儿断送了春归。牡丹亭畔人寂静,恼芳心似醉如痴。恹恹为他成病也,松金钏,褪罗衣。【酥枣儿】一自相逢,将人来萦系...12.《奉和袭美病中庭际海石榴花盛发见寄次韵》唐朝·陆龟蒙 紫府真人饷露囊,猗兰灯烛未荧煌。丹华乞曙先侵日, 金焰欺寒却照霜。谁与佳名从海曲,只应芳裔出河阳。 那堪谢氏庭前见,一段清香染郄郎。13.《榴花洞》宋朝·蔡襄洞里花开无定期,落红曾见逐泉飞。仙人应向青山口,管却春花不与归。14.《画石榴》明朝·徐渭 五寸珊瑚珠一囊,秋风吹老海榴黄。宵来酒渴真无奈,唤取金刀劈玉浆。16.《和昌言官舍十题·石榴花》宋朝·司马光灵根逐汉臣,远自河源至。流离遍中壤,今兹尽苗裔。畏日助殷红,冻雨涤浓翠。宜携避暑客,花下纵横醉。17.《丙申岁十月还乡作(五首)·手种庭前安石榴》明朝·刘基手种庭前安石榴,开花结子到深秋。可怜枝叶从人折,尚有根株为客留。枳枸悲风吹白日,苕华高影隔青丘。坏垣蟋蟀知离恨,长夜凄凉吊独愁。¤18.《柽桐二首·石榴安敢拟柽桐》宋朝·张明中 石榴安敢拟柽桐,借问司花也不中。鹤顶丹砂猩血服,试评却有此来红。19.《榴花分题》宋朝·孔武仲东京石榴好,几处照楼台。秀色裙难学,幽香蝶不来。连枝成幄幕,著子尽琼瑰。乞取当窗种,年年四季开。20.《游东山二咏次李丞相韵·榴花谷》宋朝·张元干公如谢传暂闲身,我亦归来效季真。山屐数陪销暇日,诗篇常许和阳春。虚怀寄傲三休外,洗眼旁观万态新。谷口榴花解迎客,骑鲸端为谪仙人。